
REPUBLIKA HRVATSKA
OSJEČKO-BARANJSKA ŽUPANIJA
OPĆINA KNEŽEVI VINOGRADI
Općinski načelnik

KLASA:  402-04/26-01/98 
URBROJ: 2158-23-03/01-26-3
Kn.Vinogradi, 10.11.2026.


Na temelju članka 47. Statuta Općine Kneževi Vinogradi („Službeni glasnik“ 3/13, 3/18, 3/20, 1/21, 4/21, 22/23, 7/25) Općinski načelnik Općine Kneževi Vinogradi raspisuje:

JAVNI POZIV
ZA ISKAZ INTERESA SUDJELOVANJA PARTNERA U
PROJEKTNOM PRIJEDLOGU OPĆINE KNEŽEVI VINOGRADI
U PODRUČJU PROVEDBE PROGRAMA EDUKATIVNH, KULTURNIH I SPORTSKIH AKTIVNOSTI NA NATJEČAJ MINISTARSTVA DEMOGRAFIJE I USELJENIŠTVA REPUBLIKE HRVATSKE

1. PREDMET JAVNOG POZIVA
Temeljem Poziva za dodjelu bespovratnih sredstava „Program provedbe edukativnih, kulturnih i sportskih aktivnosti za predškolsku djecu te djecu od 1. do 4. razreda osnovne škole u lokalnim zajednicama“ Ministarstva demografije i useljeništva Republike Hrvatske  (KLASA: 011-02/26-02/26 URBROJ: 519-03-02-01/1-26-2) od 19. listopada  2026. godine  djelovanja partnera u području edukacija, kulture i sporta za natječaj Ministarstva demografije i useljeništva Republike Hrvatske (u daljnjem tekstu: Javni poziv).

Općina Kneževi Vinogradi traži partnerske organizacije – udruge i druge organizacije civilnog društva da sukladno ovom Javnom pozivu iskažu interes da kao partneri Općini Kneževi Vinogradi sudjeluju u prijavi i provedbi projektnog prijedloga u okviru Poziva za dodjelu bespovratnih sredstava „Program provedbe edukativnih, kulturnih i sportskih aktivnosti za predškolsku djecu te djecu od 1. do 4. razreda osnovne škole u lokalnim zajednicama“, a koji Poziv je objavilo Ministarstvo demografije i useljeništva (u daljnjem tekstu: Poziv Ministarstva).

Opći cilj Poziva Ministarstva je doprinijeti unapređenju kvalitete života djece i obitelji kroz osiguravanje dostupnih, sigurnih i kvalitetnih edukativnih, kulturnih i sportskih sadržaja za djecu predškolske dobi i djecu od 1. do 4. razreda osnovne škole od početka školske godine 2026./2027. do početka školske godine 2027./2028.

Na navedeni Poziv Ministarstva Općina Kneževi Vinogradi planira pripremiti i prijaviti projekt organiziranja edukativnih, kulturnih i sportskih programa usmjerenih unaprjeđenju kvalitete života djece i obitelji kroz osiguravanje dostupnih, sigurnih i kvalitetnih kulturnih i sportskih sadržaja za djecu predškolske dobi i djece od 1. do 4. razreda osnovne škole na području Općine Kneževi Vinogradi.

Potencijalni podnositelji prijavom na ovaj Javni poziv iskazuju interes da kao partneri sudjeluju u prijavi (te kasnije i provedbi) projektnog prijedloga Općine Kneževi Vinogradi na Poziv Ministarstva te kao takvi dostavljaju prijedloge organiziranja edukativnih, kulturnih i  sportskih programa i aktivnosti koje će kao partneri provoditi.
Općina Kneževi Vinogradi će sklopiti ugovor/sporazum s najviše dvije partnerske organizacije nakon odobrenja programa od strane Ministarstva demografije i useljeništva.

2. PRIJAVITELJI – POTENCIJALNI PRIJAVITELJI
Prihvatljivi prijavitelji za iskaz partnerskog interesa su udruge građana i druge organizacije civilnog društva koje provode programe i aktivnosti s mladima i za mlade, čije aktivnosti doprinose zadovoljavanju javnih potreba i ispunjavanju ciljeva i prioriteta definiranih ovim Javnim pozivom, drugim strateškim i planskim dokumentima Općine Kneževi Vinogradi te Pozivom Ministarstva.

3. UVJETI ZA PRIJAVU NA JAVNI POZIV
Općina Kneževi Vinogradi će sklopiti partnerstvo s udrugama prijaviteljima uz sljedeće uvjete:

Prijavitelj – udruga ili druga organizacija civilnog društva:
– Treba biti upisana u Registar udruga (imati upisanu traženu djelatnost sukladno Javnom pozivu)
– Upisana je u Registar neprofitnih organizacija,
– Transparentno vodi financijsko poslovanje u skladu s propisima o računovodstvu neprofitnih organizacija
- Treba imati odgovarajuće stručne i organizacijske kapacitete (treneri i stručno osoblje)
– Ima usklađen statut s odredbama Zakona o udrugama,
– Osoba ovlaštena za zastupanje udruge je u mandatu,
– Ispunila je sve obveze iz prijašnjih ugovora prema Općini Kneževi Vinogradi i ostalim davateljima financijskih sredstava iz javnih izvora,
– Nije u stečajnom postupku, postupku gašenja, prisilne naplate ili likvidacije

Program/aktivnosti koje Prijavitelj predlaže:
–aktivnosti programa moraju se provoditi na području Općine Kneževi Vinogradi (ukoliko se ne radi o aktivnosti posjeta, putovanja odlaska, međutim to ne može biti jedina aktivnost)
– Razdoblje provedbe programa završava najkasnije do 31.8.2027.
– Program može imati duži kontinuitet (tijekom cijele školske godine ili jednog polugodišta) ili se može provoditi u ciklusima.

Program treba biti namijenjen sljedećim aktivnostima:
– priprema i provedba programa edukacijskih i sportskih, odnosno edukacijskih i kulturnih aktivnosti za predškolsku djecu te djecu od 1. do 4. razreda osnovne škole u lokalnim zajednicama;
– promidžba i vidljivost (informiranje javnosti i sudionika).

Program NE SMIJE biti namijenjen za sljedeće aktivnosti:
– opremanje i uređenje objekata;
– izgradnja ili nastavak izgradnje, dogradnja rekonstrukcija, adaptacija objekata ili dijela objekata;
– aktivnosti upravljanja projektom;
– aktivnosti koje bi potencijalno mogle ugroziti okoliš i/ili zdravlje;
– aktivnosti koje ne podržavaju poštivanje temeljnih ljudskih i dječjih prava, dostojanstva i vrijednosti svih ljudi te poštovanje, otvorenost i toleranciju prema individualnim različitostima pojedinaca;
– aktivnosti koje nisu navedene u popisu prihvatljivih projektnih aktivnosti te aktivnosti koje su u suprotnosti s pozitivnim propisima Republike Hrvatske.
Korisnici programa (ciljna skupina) moraju biti djeca predškolske dobi i djeca od 1. do 4. razreda osnovne škole. Najmanji broj djece koja će sudjelovati u pojedinom programu je 15.
Prijavitelji moraju imati zadovoljavajuće organizacijske kapacitete i ljudske resurse za organiziranje i provedbu programa i aktivnosti.

4. KRITERIJI ODABIRA
Programi će se vrednovati po sljedećem kriterijima:
- Relevantnost predloženog programa
- Kvaliteta i izvedivost programa
- Iskustvo i kapacitet prijavitelja
- Financijska opravdanost i održivost 
- Društveni učinak i partnerstvo s lokalnom zajednicom, posebice ranija iskustva s provođenjem 
  sportskih programa na području Općine Kneževi Vinogradi 

Općina Kneževi Vinogradi će u projektni prijedlog uvrstiti programe dviju udruga koje su ostvarile najveći broj bodova. 


5. SADRŽAJ PRIJAVE NA JAVNI POZIV
Obvezni dijelovi prijave su:
1. Dokument iz kojeg je vidljivo da je udruga osnovana, registrirana i djeluje sukladno Zakonu o udrugama („Narodne novine“, broj 74/14, 70/17, 98/19, 151/22), za koju je iz Registra udruga vidljivo da je registrirana za djelovanje u područjima i aktivnostima predviđenim Pozivom (dovoljan je ispis iz Registra udruga)
1. Potvrda Porezne uprave o stanju javnog duga ne starija od 15 dana
1. Kratak opis iskustava, postignuća i sposobnosti udruge, te informacije o financiranim projektima/programima partnera iz javnih izvora u 2024. i 2025. godini
1. Kratak opis predloženog programa s kraćim opisom aktivnostima i  sa financijskim planom programa sukladno prihvatljivim troškovima.

6. NAČIN PRIJAVE
Svaki prijavitelj na ovaj Javni poziv može prijaviti najviše 1 (jedan) program ili projekt. Rok za podnošenje prijava je zaključno s 13. rujna 2026. god.
Prijave na Javni poziv mogu se dostaviti osobno ili elektroničkim putem (skenirano, ovjereno potpisom i pečatom) na e-adresu opcina@knezevi-vinogradi.hr s naznakom: Prijava na Javni poziv za iskaz interesa u provedbi edukativnih, kulturnih i  sportskih aktivnosti za djecu predškolske dobi i djecu od 1. do 4. razreda osnovne škole.

Za sve što nije navedeno odgovarajući se primjenjuju odredbe Javnog poziva Ministarstva demografije i useljeništva.

Općinski načelnik zadržava pravo ne prihvaćanja niti jednog partnera.

  OPĆINSKI NAČELNIK
Vedran Kramarić, mag.iur.

